BOSNA I HERCEGOVINA

FEDERACIJA BOSNE I HERCEGOVINE

HEREGOVAČKO-NERETVANSKA ŽUPANIJA



PLAN I PROGRAM NATJECANJA, SMOTRI I TESTIRANJA ZA UČENIKE SREDNJIH ŠKOLA HERCEGOVAČKO-NERETVANSKE ŽUPANIJE

**Školska 2025./2026. godina**

NATJECANJA, SMOTRE I TESTIRANJA UČENIKA SREDNJIH ŠKOLA HNŽ-A

Natjecanje je pravilima određen postupak iskazivanja sposobnosti, vještina i znanja učenika osnovnih i srednjih škola Hercegovačko – neretvanske županije pisanim ili usmenim oblicima, pojedinačno ili u skupini. Natjecanje se sastoji od školske i županijske razine.

Smotra je pravilima određen postupak predstavljanja postignuća u vještinama i umijećima učenika osnovnih i srednjih škola Hercegovačko – neretvanske županije. Smotra se, u pravilu sastoji od školske i županijske razine.

Svrha natjecanja i smotri je:

* poticanje učenika na razvoj i unaprjeđenje osobnih znanja, vještina, sposobnosti i kreativnosti,
* predstavljanje rezultata rada, znanja, vještina, sposobnosti i kompetencija učenika u predmetnom području,
* poticanje i motiviranje učenika/ca na prezentaciju svojih znanja, vještina i sposobnosti
* prezentacija zanimanja,
* profesionalno usmjeravanje učenika osnovnih i srednjih škola,
* otkrivanje nadarenih učenika te poticanje kreativnosti u školi,
* poticanje učenika na daljnji rad i usavršavanje u područjima u kojima su uspješni,
* nagrađivanje i poticanje vrijednih i talentiranih učenika na razini županije,
* pokazivanje znanja i razumijevanja u poznavanju sadržaja natjecanja,
* primjena kreativnost, vještine i sposobnosti u rješavanju postavljenih zadataka,
* razvijanje stavova poštovanja drugoga kvalitetnom međusobnom komunikacijom.

Testiranje je provjera znanja, sposobnosti i vještina učenika u određenom nastavnom predmetu ili području. Testiranje iz određenog nastavnog predmeta ili područja se može provesti u pojedinom razredu određene škole, grada/općine ili cijele županije. Uzorak testiranja određuje Zavod za školstvo Mostar na prijedlog stručnog savjetnika.

Testiranje predstavlja sredstvo koje će poslužiti za praćenje i unapređivanje kvaliteta obrazovanja.

Svrha testiranja je:

* pružanje podataka o predmetnom programu, njegovoj prilagođenosti učenicima određenog uzrasta i ključnim faktorima koji utječu na postignuća učenika,
* praćenje i analiza znanja, sposobnosti i vještina učenika s ciljem unaprjeđenja nastave i odgojno-obrazovnog procesa,
* prepoznavanje područja u NPP u kojima je potrebno poboljšanje,
* ujednačavanje kriterija vrednovanja učitelja i nastavnika u radu s učenicima,
* pružanje informacija (prijedloga) učiteljima i nastavnicima o unapređenju načina rada s učenicima,
* poticanje standardizacije u izradi ispita i ispitnih zadataka,
* unapređenje kvalitete učenja i poučavanja.

**Plan i program natjecanja, smotri i testiranja za učenike srednjih škola**

|  |  |  |  |  |  |
| --- | --- | --- | --- | --- | --- |
| R. br. | Natjecanje/smotra/testiranje | | Vremenik | | |
|  | Naziv natjecanja  /smotre | **NATJECANJE U PISANJU POEZIJE I RECITIRANJU (HRVATSKI JEZIK)**  **DANI HRVATSKOG JEZIKA** | Školsko  kraj veljače 2026. | Županijsko  sredina ožujka 2026. | |
| Kategorija | Svi razredi |
| Programski sadržaji | Pisanje i interpretativno recitiranje poezije u povodu obilježavanja Dana hrvatskoga jezika |
| Uvjeti sudjelovanja | do 15. veljače 2026. godine provesti školsko natjecanje (pisanje lirskih pjesama).  Do konca veljače 2026. dostaviti tekst lirske pjesme koju je napisao učenik škole i koja je pobjednica školskog natjecanja. Tekstove lirskih pjesama će pregledati Povjerenstvo u Zavodu za školstvo Mostar i odrediti najuspjelije radove. Napisanu lirsku pjesmu (koja je pobjednica na školskom natjecanju) može na županijskom natjecanju recitatora izvoditi drugi učenik i tako predstavljati školu.  Školu predstavlja jedan učenik. |
|  | Naziv natjecanja  /smotre | **NATJECANJE IZ ENGLESKOG JEZIKA** | krajem ožujka 2026. | krajem travnja 2026. | |
| Kategorija | II. razred svih srednjih škola (isti test, posebno rangiranje) |
| Programski sadržaji | *Vocabulary, Grammar, English in Use* (razina B1). |
| Uvjeti sudjelovanja | Županijskom natjecanju pristupaju po dva najuspješnija predstavnika svake srednje škole. |
|  | Naziv natjecanja  /smotre | **NATJECANJE IZ ENGLESKOG JEZIKA** | sredinom travnja  2026. | početkom svibnja 2026. | |
|  | Kategorija | III. razred svih srednjih škola |  |  | |
|  | Programski sadržaji | ** Our School, Our Peace Legacy (Every student, a leader for peace)**  Učenici predstavljaju ključne vrijednosti u svojoj školi koji vode stvaranju mira i mirovnog okruženja. U pet minuta dva učenika predstavljaju kako njihova škola na mikrorazini potiče kulturu mira, na način koji odabiru, naglašavajući jednu od ovih općih ljudskih i društvenih vrijednosti:  -nenasilje i rješavanje konflikata  -pravednost i ljudska prava  -poštovanje i empatija  -odgovornost i integritet  -solidarnost i inkluzija  -dostojanstvo i demokratski principi  -emocionalna inteligencija i socijalne vještine  -kritičko razmišljanje i kreativnost  -kultura mira i harmonije. |  |  | |
|  | Uvjeti sudjelovanja | Nakon provedenog školskog natjecanja (o uvjetima istog odlučuje aktiv nastavnika engleskog jezika škole) prijavljuju se po dva predstavnika svake srednje škole na finalnu manifestaciju. Učenike vrednuje tročlano povjerenstvo u odabiru Zavoda za školstvo Mostar po deset pokazatelja za procjenu usmene demonstracije (tri razine). |  |  | |
|  | Naziv natjecanja | **NATJECANJE IZ MATEMATIKE** | ožujak 2026. | | kraj ožujka  2026. |
| Kategorija | od I. do IV. razreda srednje škole |
| Programski sadržaji | **Programski sadržaji natjecanja:**   1. **I. razred:** algebarski izrazi; linearne jednadžbe i problemi 1. stupnja; linearne funkcije; apsolutna vrijednost; točke u koordinatnom sustavu; sustavi linearnih jednadžbi; 2. **II. razred:** planimetrija-sukladnost i sličnost u planimetriji; krug, kružnica; korjenovanje; kompleksni brojevi i Gausova ravnina; kvadratne jednadžbe i nejednadžbe; kvadratne funkcije; eksponencijalne jednadžbe i nejednadžbe; 3. **III. razred:** eksponencijalne i logaritamske jednadžbe i nejednadžbe; poliedri i rotacijska tijela; trigonometrijska kružnica; trigonometrijske jednadžbe i nejednadžbe; trigonometrijske funkcije; trigonometrija u planimetriji i stereometriji; vektori-skalarni, vektorski, mješoviti umnožak i primjena; 4. **IV. razred:** analitička geometrija pravca; krivulje drugog reda; skup N; matematička indukcija; binomna formula; nizovi-aritmetički i geometrijski niz; monotoni nizovi; geometrijski red-konvergencija; granične vrijednosti; funkcije (do derivacije); |
| Uvjeti sudjelovanja | Na natjecanju mogu sudjelovati učenici koji su na školskom natjecanju osvojili prvo, drugo i treće mjesto - gimnazijski program, te prvo i drugo mjesto - tehnička i ostala četverogodišnja strukovna zanimanja). |  | |  |
| 5. | Naziv natjecanja | **NATJECANJE IZ FIZIKE** | ožujak 2026. | | kraj ožujka 2026. |
| Kategorija | Oblasti: A, B, C i D (I. - IV. srednje škole) |
| Programski sadržaj | * OBLAST A - MEHANIKA I TERMODINAMIKA * OBLAST B – OSCILACIJE, VALOVI I ELEKTROMAGNETIZAM * OBLAST C – OPTIKA I ATOMSKA FIZIKA * OBLAST D – CJELOKUPNA FIZIKA |
| Uvjeti natjecanja | Na natjecanju mogu sudjelovati učenici koji su na školskom natjecanju osvojili prvo, drugo i treće mjesto - gimnazijski program, te prvo i drugo mjesto - tehnička i ostala četverogodišnja strukovna zanimanja. |

|  |  |  |  |  |
| --- | --- | --- | --- | --- |
| R. br. | Natjecanje/smotra/testiranje | | Vremenik | |
| 6. | Naziv natjecanja  /smotre | **NATJECANJE IZ POVIJESTI**  **KVIZ: *UČIMO POVIJEST KAKO BISMO UPOZNALI SVIJET*** | Školsko | Županijsko  ožujak 2026. |
| Kategorija | II. razred srednjih strukovnih škola |
| Programski sadržaji | Učenje kroz zabavu, stjecanje novih saznanja o svijetu, ljudima u različitim kulturama, sredini oko nas, suvremenim događajima, zbivanjima i tokovima, timski rad tj. suradnja učenika i nastavnika te postaviti povijest kao jedno od kroskurikularnih sjecišta saznanja kojima se sve više teži. Stjecanje znanja o svijetu i ljudima u različitim kulturama i sredini oko nas, suvremenim događajima i zbivanjima, razvijanje timskog rada i učenje kroz zabavu. |
| Uvjeti sudjelovanja | Po dosadašnjoj praksi nastavnici će biti na vrijeme obavješteni o detaljima. |
| 7. | Naziv natjecanja  /smotre | **NATJECANJE IZ LIKOVNE KULTURE I UMJETNOSTI SVIH SREDNJIH ŠKOLA** |  | kraj ožujka 2026. |
|  | Kategorija | Učenici svih razreda srednjih škola  Tema:*„Prostor i identitet“* |  |  |
|  | Programski sadržaji | Natjecanje za srednje škole usmjereno je na poticanje osobnog i socijalnog razvoja učenika te jačanje njihove sposobnosti izražavanja vlastitog identiteta u odnos prema zajednici i prostoru. Tema „Prostor i identitet“ potiče učenike na promišljanje i dublje razumijevanje vlastitih vrijednosti, dok istodobno razvijaju kritičko razmišljanje, estetsku osjetljivost i kreativno rješavanje problema.  Posebna prednost ovog natjecanja leži u korištenju IKT tehnologija – digitalni alati poput grafičkih programa (digitalno slikarstvo) koje otvara mogućnost za inovativne pristupe te povezivanje likovnog izraza sa digitalnim medijima. Na taj način učenici ne samo da usavršavaju svoje umjetničke vještine, nego razvijaju i poduzetnički duh kroz kreativnost, stvarajući originalna rješenja koja spajaju umjetnost i digitalnu tehnologiju.  **Opis teme:**Učenici istražuju prostor (stvarni, imaginarni ili virtualni) te utjecaj prostora na njihov identitet. To može biti osobni kutak, gradska ulica, mjesto iz snova, digitalni svijet ili unutarnji psihološki prostor. |  |  |
|  | Uvjeti sudjelovanja | Slobodan izbor tehnika: olovka, rapidograf, akrilne boje, vodene boje, pastele, kolaž, markeri ili kombinacija, digitalne tehnike (Photoshop, Illustrator, ProCreate..) ili kombinacija (npr. digitalni rad isprintan i ručno dorađen). Rad na papiru**-minimalno A4, maksimalno A3 format.** Digitalni radovi dostavljaju se u PNG/JPG formatu (300 dpi) ili u isprintanoj verziji (max. A3 format).  Radovi trebaju biti potpisani na poleđini papira (ime i prezime učenika, razred, škola, nastavnik,). Radove učenika dostaviti osobno ili poštom Zavodu za školstvo Mostar.  Radove će pregledati i vrednovati Povjerenstvo iz oblasti likovne kulture i umjetnosti. |  |  |
| 8. | Naziv natjecanja  /smotre | **NATJECANJE U GRADNJI PRIČA IZ VJERONAUKA (STORYBUILDING)**  **"U početku bijaše Riječ” Iv. 1,1** | kraj veljače  2026. | kraj  ožujka 2026. |
| Kategorija | Učenici trećih i četvrtih razreda srednjih škola |
| Programski sadržaji | Programski sadržaji natjecanja obuhvaćaju osmišljavanje i izradu originalne priče s kršćanskom porukom, temeljem zadanih riječi ili simbola, te njenu kratku prezentaciju (max. 5 minuta) pred Povjerenstvom. |
| Uvjeti sudjelovanja | Natjecanje je namijenjeno učenicima trećih i četvrtih razreda srednjih škola. Sudjelovati mogu pojedinci ili timovi (maksimalno 3 člana po timu). Rad mora biti originalan, izrađen unutar predviđenog vremena 30 minuta i sadržavati jasno prepoznatljivu kršćansku poruku. Nije dopušteno korištenje mobilnih uređaja, interneta ili ranije pripremljenih materijala – kršenje ovih pravila rezultira automatskom diskvalifikacijom. Sudionici su dužni poštovati pravila natjecanja i upute Zavoda za školstvo koje će tijekom godine dobiti. |
| 9. | Naziv natjecanja  /smotre | **TESTIRANJE IZ BIOLOGIJE** |  | do početka proljetnih praznika 2026. |
| Kategorija | Učenici I. razreda četverogodišnjih strukovnih škola Grada Mostara (osim Srednje medicinske škole Sestara milosrdnica Mostar). Postotak učenika po nasumičnom koji će sudjelovati u testiranju bit će naknadno dogovoren odabiru. |
| Programski sadržaji | Gradivo vezano za organske sustave čovjeka, čovjekove životne potrebe i energiju. Detalji će biti dogovoreni na stručnom aktivu nastavnika biologije koji predaju učenicima I. razreda strukovnih škola Grada Mostara. |
| 10. | Naziv testiranja | **TESTIRANJE IZ KUHARSTVA** | svibanj 2026. | |
| Kategorija | Učenici II. razreda zanimanja kuhar |
| Programski sadržaji | Prijeđeno gradivo I. i II. razreda. |

|  |  |  |  |  |
| --- | --- | --- | --- | --- |
| R. br. | Natjecanje/smotra/testiranje | | Vremenik | |
| 11. | Naziv natjecanja  /smotre | **DANI KRUHA** |  |  |
| Kategorija |  |
| Programski sadržaji |  |
| Uvjeti sudjelovanja |  |